Blaze7451/Wiki-th-20250601 huggingface dataset:
นัตสึกิ ฮานาเอะ

นัตสึกิ ฮานาเอะ (Hanae Natsuki เกิด 26 มิถุนายน พ.ศ. 2534) เป็นนักพากย์ชายชาวญี่ปุ่น เกิดที่จังหวัดคานางาวะ สังกัดของเขาคือ แอคครอสเอ็นเตอร์เทนเมนต์

** ประวัติ**
นัตสึกิ ฮานาเอะ เกิดเมื่อวันจันทร์ที่ 26 มิถุนายน พ.ศ. 2534 ที่จังหวัดคานางาวะ เขาได้เข้าแรงงานในขณะที่อยู่มัธยม เขาคิดถึงอาชีพของเขา แต่เขามุ่งมั่นที่จะเป็นนักพากย์หลังจากดูเรื่อง ชมรมรัก คลับมหาสนุก เขาได้เข้าร่วมสังกัดแอคครอสเอ็นเตอร์เทนเมนต์ เมื่อเดือนพฤศจิกายน พ.ศ. 2552 เขาได้รับบทพากย์ครั้งแรกคือเรื่องคือ บทเพลงบรรเลงฝัน และได้ยกย่องในฐานะนักแต่งเพลงสำหรับตอนที่ 5 และ 12 เขาได้เล่นรับบทตัวละครเป็น ไคซุกะ อินะโฮะ ในเรื่อง อัลด์โนอาเซโร่ คาเนกิ เคน ในเรื่อง โตเกียวกูล และ อาริมะ โคเซ ในเรื่อง เพลงรักสองหัวใจ เขาได้ชนะกับรางวัลเบสต์รูคกีอวอร์ดที่เซยูอวอร์ดครั้งที่ 9 เขากับโอซากะ เรียวตะ เป็นผู้พิธีกรรายการวิทยุโทรทัศน์ชื่อว่า โอฮานะ หรือ โอซากะชิริตสึฮานาเอะกะคุเอ็น (แปล: เทศบาลโอซากะโรงเรียนฮานาเอะ) เมื่อวันที่ 27 สิงหาคม พ.ศ. 2559 เขาได้ประกาศว่าเขาแต่งงานแล้ว เขาได้เริ่มทำวิดีโอเล่นเกมในยูทูบเมื่อเดือนมีนาคม พ.ศ. 2562 รวบรวมผู้ติดตาม 5 แสนกว่าคนใน 7 เดือนต่อมา
ในวันที่ 27 มกราคม พ.ศ. 2565 ฮานาเอะมีผลตรวจเป็นบวกสำหรับโควิด-19 เมื่อวันที่ 7 กุมภาพันธ์ พ.ศ. 2565 ได้ประกาศว่าฮานาเอะได้หายจากเชื้อโรคแล้ว

**ผลงานพากย์**

**อนิเมะ**

**ภาพยนตร์อนิเมะ**

**อนิเมะโอวีเอ**

**วิดีโอเกม**

**อ้างอิง**

**แหล่งข้อมูลอื่น**
 Official agency profile (ภาษาญี่ปุ่น)- 106773- id=5137121- channel=UC3C3YOGFjn7Pq3lOCeUFHfg
หมวดหมู่:บุคคลที่เกิดในปี พ.ศ. 2534
หมวดหมู่:บุคคลที่ยังมีชีวิตอยู่
หมวดหมู่:นักพากย์ชายชาวญี่ปุ่น
หมวดหมู่:ยูทูบเบอร์ชาวญี่ปุ่น
หมวดหมู่:บุคคลจากจังหวัดคานางาวะ
หมวดหมู่:คำและวลีภาษาญี่ปุ่น

คำศัพท์เฉพาะในภาษาญี่ปุ่น
หมวดหมู่:ภาษาญี่ปุ่น
หมวดหมู่:วัฒนธรรมญี่ปุ่น
ญี่ปุ่น
เขม่า

การปล่อยเขม่าจากรถบรรทุก
เขม่า (Soot) คือกลุ่มของอนุภาคคาร์บอนที่เป็นผลจากการเผาไหม้ที่ไม่สมบูรณ์ (Unburnt Carbon) ของไฮโดรคาร์บอน เป็นสิ่งที่ต้องควบคุมอย่างเหมาะสมในผลิตภัณฑ์ที่เกี่ยวข้องกับกระบวนการเผาไหม้ในสภาวะแก๊ส ยังรวมถึงอนุภาคตกค้างการสลายด้วยความร้อนของเชื้อเพลิง อย่างเช่น ถ่านหิน เซโนสเฟียร์ ถ่านไม้ และปิโตรเลียมโค้ก ที่อาจทำให้เกิดการแพร่กระจายทางอากาศในช่วงการสลายด้วยความร้อน (Pyrolysis) และอาจถือได้ว่าเป็นเถ้าถ่านหรือถ่าน
เปลวไฟซึ่งเป็นแหล่งกำเนิดของเขม่านั้นสามารถแบ่งได้เป็นสองชนิดหลักได้แก่ diffusion flame และ premixed flame ทั้งนี้เปลวไฟชนิดที่มักก่อให้เกิดเขม่าคือ diffusion flame เนื่องจากบางบริเวณในเปลวไฟนั้นไม่มี oxidizer เพียงพอในการเผาไหม้เชื้อเพลิง เหลือเป็น unburnt carbon จับตัวกันเป็นเขม่า เข้าสู่บรรยากาศ

เขม่าเป็นสาเหตุให้เกิดโรคมะเร็งหรือโรคทางปอด และส่งผลกระทบต่อสิ่งแวดล้อมอย่างชัดเจน
มีทฤษฎีจำนวนมากที่ใช้อธิบายการเกิดของเขม่า หนึ่งในนั้นระบุว่าเขม่านั้นเกิดจาก Polycyclic Aromatic Hydrocarbons (PAHs) รวมตัวเข้าด้วยกัน การเกิดเขม่านั้นประกอบด้วยกระบวนการหลักคือ 1. nucleation 2. surface growth 3. coagulation 4. oxidation

**อ้างอิง**
หมวดหมู่:คาร์บอน
หมวดหมู่:สารก่อมะเร็งกลุ่ม 1 โดย IARC
ภาชนะ

ภาชนะพลาสติก
ภาชนะ คือที่ใส่ของใด ๆ หรืออุปกรณ์ปิดล้อมสิ่งของเพื่อใช้ในการเก็บ บรรจุ และขนส่ง สิ่งที่เก็บในภาชนะจะได้รับการป้องกันจากการที่เก็บอยู่ในโครงสร้างด้านใน คำว่าภาชนะ มักใช้ในการประยุกต์ถึงอุปกรณ์ที่ทำขึ้นจากวัสดุที่ทนทานและแข็ง
อาจถือได้ว่าภาชนะเป็นเครื่องมือชนิดหนึ่ง ที่ประกอบด้วยอุปกรณ์ที่มีการปิดล้อมบางส่วนหรือทั้งหมด โดยสามารถบรรจุลงไปได้ เก็บของ และสิ่งของหรือวัสดุสำหรับการขนส่ง
มนุษย์มีการใช้ภาชนะมาอย่างน้อย 100,000 ปี หรืออาจเป็นไปได้ว่าหลายล้านปี ภาชนะแรกสุดของมนุษย์อาจทำไว้เพื่อเก็บอาหาร มนุษย์ในยุคแรกใช้ภาชนะในการเก็บอาหารให้ยาวนานยิ่งขึ้น หรือใช้เพื่อถือไปด้วยง่ายขึ้น และเพื่อป้องกันสัตว์ต่าง ๆ การพัฒนาภาชนะเก็บอาหารถือเป็นสิ่งสำคัญต่อการเพิ่มจำนวนประชากรมนุษย์ และถือเป็นนวัตกรรมที่ไม่พบในสัตว์เลี้ยงลูกด้วยนมชนิดอื่น 

**อ้างอิง**
หมวดหมู่:บรรจุภัณฑ์
หมวดหมู่:การหีบห่อ
ปศุสัตว์

หมู ซึ่งเป็นปศุสัตว์ชนิดหนึ่ง
ปศุสัตว์ คือคำที่ให้ความหมายทั่วไปของการเลี้ยงให้สัตว์เชื่องในสภาพแวดล้อมเกษตรกรรม เพื่อใช้เป็นแรงงานและบริโภค เช่น กินเนื้อสัตว์ ไข่ นม ขนสัตว์ ชุดหนัง และขนแกะ ในบางครั้งคำนี้ยังหมายถึงการผสมพันธุ์เพื่อบริโภค ในบางครั้งมีความหมายเฉพาะสัตว์เคี้ยวเอื้อง เช่น วัวควายและแพะ ในสหรัฐอเมริกา ม้า ก็นับเป็นการทำปศุสัตว์ กระทรวงเกษตรสหรัฐถือว่า เนื้อหมู เนื้อลูกวัว เนื้อวัว และเนื้อลูกแกะ สัตว์ให้เนื้อแดงเหล่านี้เป็นการทำปศุสัตว์ ขณะที่สัตว์ปลีกและปลา ไม่นับ

**อ้างอิง**
หมวดหมู่:ปศุสัตว์
หมวดหมู่:อุตสาหกรรมเนื้อสัตว์
มะอ์มูล

มะอ์มูล (معمول Maamoul ar.ogg) เป็นแป้งพายหรือคุกกี้อาหรับที่ทำมาจากอินทผลัม, ถั่ว เช่น พิสตาชีโอหรือวอลนัต และบางครั้งอาจใช้อัลมอนด์หรือมะเดื่อ  
มะอ์มูลมักทำในไม่กี่วันก่อนคริสต์มาส, อีสเตอร์ หรืออีด แล้วเก็บไว้เสิร์ฟพร้อมกับกาแฟอาหรับกับช็อกโกแลตให้กับแขกที่มาในช่วงวันหยุด มันเป็นที่นิยมทั่วโลกอาหรับ โดยเฉพาะในแถบคาบสมุทรอาหรับ
ขนมเหล่านี้อาจทำเป็นคุกกี้รูปลูกบอล รูปโดม หรือแบน ซึ่งสามารถตกแต่งด้วยมือหรือทำในตู้ไม้อบพิเศษ มะอ์มูลที่โรยด้วยอินทผลัมเรียกว่า เมเนนัส และมักทำในรูปของขนมปังโรลมากกว่ารูปลูกบอลหรือคุกกี้

**ศัพทมูลวิทยา**
คำศัพท์ภาษาอาหรับของคำว่า มะอ์มูล (معمول) มาจากกริยาภาษาอาหรับว่า อะมะละ แปลว่า “ทำ”

**ดูเพิ่ม**
 กเลชะฮ์- โกะลอมเปะฮ์- โกะลูเจะฮ์- มะอ์มูร์- รายชื่อแป้งพาย

**อ้างอิง**
 Farah, Madelain, Lebanese Cuisine: More than 200 Simple, Delicious, Authentic Recipes: London: 2001 978-1-56858-179-8- Smouha, Patricia, Middle Eastern Cooking, London 1955 ASIN: B0000CJAHX- Roden, Claudia, A New Book of Middle Eastern Food: London 1986 0-14-046588-X- Roden, Claudia, The Book of Jewish Food: New York 1997, London 1999 0-14-046609-6- Uvezian, Sonia, Recipes and Remembrances from an Eastern Mediterranean Kitchen: A Culinary Journey Through Syria, Lebanon, and Jordan: 2004 0-9709716-8-0, 978-0-9709716-8-5- Joan Nathan, The Jewish Holiday Kitchen: New York 1988 0-8052-0900-X- Joan Nathan's Jewish Holiday Cookbook: 2004 0-8052-4217-1, 978-0-8052-4217-1- accessdate=10 November 2015
หมวดหมู่:อาหารอาหรับ
หมวดหมู่:ขนมปิ้งอาหรับ
หมวดหมู่:อาหารจอร์แดน
หมวดหมู่:ของหวานเลบานอน
หมวดหมู่:อาหารอิสราเอล
หมวดหมู่:อาหารลิแวนต์
หมวดหมู่:อาหารปาเลสไตน์
หมวดหมู่:ชอร์ทเบรด
หมวดหมู่:อาหารซีเรีย
เส้นใย

เส้นใย คือวัสดุอย่างหนึ่งจากธรรมชาติหรือที่มนุษย์ทำขึ้นมา ที่มีความยาวมากกว่าความกว้าง มักใช้เส้นใยในการผลิตด้วยเครื่องใจในวัสดุอื่น ๆ วัสดุทางวิศวกรรมที่แข็งแกร่งที่สุดก็มักเกี่ยวข้องกับเส้นใย ตัวอย่างเช่น เส้นใยคาร์บอน และโพลิเอทิลีนน้ำหนักโมเลกุลสูงพิเศษ (ultra-high-molecular-weight polyethylene)
เส้นใยสังเคราะห์สามารถผลิตได้ถูกกว่าและได้จำนวนมากกว่าเมื่อเทียบกับเส้นใยธรรมชาติ แต่เสื้อผ้าเส้นใยธรรมชาติให้ประโยชน์ได้มากกว่า เช่น ใส่สบาย มากกว่าทำจากเส้นใยสังเคราะห์

**อ้างอิง**
หมวดหมู่:เส้นใย
หมวดหมู่:วัสดุ
หมวดหมู่:ผ้า
แม่แบบ:Quote frame/doc

__NOTOC__

**Usage**
This template provides a quotation in a bordered box, on a light grey background, and spanning the page width by default. Do not put quotation marks around the quoted material.
The width parameter takes any valid CSS width value, such as 33% or 25em. This should not be specified in fixed pixel sizes (like 100px).  As shown in the table above, the width is relative to the size of the container not the entire page, so the displayed width will be smaller if used inside a table.

**The equal sign (=)**
If any of the parameters' content include an equal sign (=) in its input, this will make the template not recognize the parameter properly unless:- The parameters are named or numbered:- The = in the content is escaped with the  template:- The = in the content is escaped with the &#61; character reference:

**TemplateData**
{
"description": "insert description here",
"params": {
"1": {
"label": "Quoted material",
"description": "",
"type": "string",
"required": true
},
"2": {
"label": "Author",
"description": "",
"type": "string",
"required": false
},
"3": {
"label": "Title",
"description": "",
"type": "string",
"required": false
},
"4": {
"label": "Publication",
"description": "Use and  etc.",
"type": "string",
"required": false
},
"align": {
"label": "Alignment",
"description": "Alignment of the quote box on the page—left / right / center / none. Defaults to none alignment.",
"type": "string",
"required": false
},
"width": {
"label": "Width",
"description": "Fixed width of the quote box, in a valid CSS value. Defaults to no fixed width.",
"type": "string",
"required": false
}
}
}

**Bugs**
28 using quote frame in a discussion that will later be archived with archive top and archive bottom will cause problems if the line in which the template is used in is intended with colons.  In other words, avoid doing this if you expect the discussion to be archived using the "archive top" and "archive bottom" templates:
*:
Example of bug:
Some text here.
quoted text
More text here.
results in:
Some text here.
quoted text
More text here.

**Redirects**

**See also**
 Wikipedia:Quotations and neutrality
โปรตีนไคเนส

ไฟล์:Ch4 kinases.jpg|thumb|upright=2|right|การทำงานโดยทั่วไปของไคเนส
โปรตีนไคเนส (protein kinase) เป็นเอนไซม์ไคเนสที่ทำหน้าที่ปรับแต่งโปรตีนอื่นโดยการเติมหมู่ฟอสเฟตในเชิงเคมี (ฟอสฟอริเลชั่น) กระบวนการฟอสฟอริเลชั่นมักส่งผลให้เกิดการเปลี่ยนแปลงเชิงหน้าที่ของโปรตีนเป้าหมาย (ซับสเตรท) ผ่านการเปลี่ยนแปลงการทำงานของเอนไซม์, ตำแหน่งเซลล์ หรือความเกี่ยวพันกับโปรตีนอื่น จีโนมของมนุษย์ประกอบด้วยยีนโปรตีนไคเนสประมาณ 500 ยีน คิดเป็น 2% ยีนมนุษย์ทั้งหมด
กิจกรรมทางเคมีของโปรตีนไคเนสประกอบด้วยการกำจัดหมู่ฟอสเฟตจาก ATP และติดหมู่ฟอสเฟตด้วยพันธะโคเวเลนต์กับหนึ่งในสามกรดอะมิโนที่มีหมู่ไฮดรอกซิลอิสระ ไคเนสส่วนใหญ่ทำงานได้กับทั้งเซอรีน และ ธรีออนีน ไคเนสอื่น ๆ ทำงานกับไทรอซีน และยังมีอีกจำนวนหนึ่ง (ดูออล-สเพซิฟิซิที ไคเนส) ที่ทำงานได้กับทั้งสามตัว นอกจากนี้ยังมีโปรตีนไคเนสอื่นที่สามารถฟอสฟอริเลตกรดอะมิโนอื่นได้ เช่น ฮิสทิดีน ไคเนสที่ฟอสฟอริเลตองค์ประกอบของฮิสทิดีน

**อ้างอิง**

**บรรณานุกรม**
 Evolution of protein kinase signaling from yeast to man (pdf)- A review on inhibitors of signal transduction protein kinases as targets for cancer therapy

**แหล่งข้อมูลอื่น**
 Human and mouse protein kinases in UniProt: classification and index- Kinase.Com date=2020-12-26 : Genomics, evolution and large-scale analysis of protein kinases (non-commercial).- KinMutBase: A registry of disease-causing mutations in protein kinase domains date=2022-06-15 -  Human kinome by Manning et al.- KLIFS (Kinase-Ligand Interaction Fingerprints and Structures) Database -- analysis of kinase/inhibitor interactions- Orientations of C1 domains of protein kinases in membranes- Orientations of C2 domains of protein kinases in membranes
หมวดหมู่:เอนไซม์
วาทศาสตร์

วาทศาสตร์ คือศิลปะการจูงใจ รวมถึงไวยากรณ์และตรรกศาสตร์ (หรือวิภาษวิธี) เป็นหนึ่งในไตรศิลปศาสตร์ โดยวาทศาสตร์มีจุดประสงค์เพื่อการศึกษาความสามารถของผู้เขียนหรือผู้พูดในการบอก จูงใจ หรือกระตุ้นผู้ฟังในสถานการณ์เฉพาะ แอริสตอเติลนิยามวาทศาสตร์ว่า "เป็นสาขาวิชาแห่งการสังเกตเหตุการณ์ที่เกิดขึ้นเพื่อมุ่งสู่การจูงใจ" และนับแต่การเรียนรู้ศิลปะเป็นสิ่งจำเป็นต่อชัยชนะในทางกฎหมาย หรือเป็นช่องทางการนำเสนอที่เชื่อมต่อกัน หรือเพื่อทำให้ผู้พูดมีชื่อเสียงในงานพิธีการพลเมือง เขายังบอกว่า "เป็นการรวมกันของตรรกะวิทยาศาสตร์กับหลักจริยธรรมทางการเมือง" 
นับแต่ยุคกรีกโบราณถึงปลายศตวรรษที่ 19 วาทศาสตร์ ถือว่ามีบทบาทที่สำคัญในการศึกษาทางฝั่งตะวันตก ทั้งผู้ฝึกพูดคำปราศรัย ทนายความ นักประวัติศาสตร์ รัฐบุรุษ และนักกวี

**อ้างอิง**

หมวดหมู่:ภาษาศาสตร์ประยุกต์
หมวดหมู่:การสื่อสารศึกษา
หมวดหมู่:จอมพลชาวไทย

ไทย
หมวดหมู่:ทหารบกชาวไทย
หมวดหมู่:นายพลชาวไทย
หมวดหมู่:ผู้นำการทหารชาวไทย
หมวดหมู่:กองทัพบกไทย
หมวดหมู่:นายทหารห้าดาวชาวไทย
แม่แบบ:เหตุการณ์ปัจจุบัน/2563 สิงหาคม 7

*เครื่องบินของแอร์อินเดียเอกซ์เพรส แอร์อินเดียเอกซ์เพรส เที่ยวบินที่ 1344 ไถลออกนอกรันเวย์ขณะพยายามลงจอดที่ท่าอากาศยานนานาชาติกาลีกัต รัฐเกรละ ประเทศอินเดีย ส่งผลให้มีผู้เสียชีวิต 18 ราย  (BBC)
}
เครื่องอิสริยาภรณ์เมฆมงคล

เครื่องอิสริยาภรณ์เมฆมงคล (Order of Propitious Clouds, ) เป็นเครื่องอิสริยาภรณ์แห่งสาธารณรัฐจีน เครื่องอิสริยาภรณ์นี้สร้างขึ้นในปี ค.ศ. 1941 มีจำนวน 9 ชั้น สำหรับมอบให้กับชาวไต้หวันที่ทำคุณประโยชน์แก่ประเทศชาติ รวมถึงผู้มีเกียรติจากต่างประเทศ ซึ่งในระหว่างปี ค.ศ. 1943 ถึง ค.ศ. 1945 มีผู้ได้รับเครื่องอิสริยาภรณ์นี้กว่า 20 คน98

**ระดับชั้น**

**สมาชิกอิสริยาภรณ์ที่มีชื่อเสียง**
 พัก จ็อง-ฮี, ประธานาธิบดีคนที่ 3 ของประเทศเกาหลีใต้- สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง- แนนซี เพโลซี ประธานสภาสหรัฐ

**ดูเพิ่ม**
 รายชื่อเครื่องอิสริยาภรณ์สาธารณรัฐจีน

**อ้างอิง**
หมวดหมู่:เครื่องอิสริยาภรณ์สาธารณรัฐจีน
หมวดหมู่:เมืองในรัฐเมคเลินบวร์ค-ฟอร์พ็อมเมิร์น

หมวดหมู่:เมืองในประเทศเยอรมนี
หมวดหมู่:รัฐเมคเลินบวร์ค-ฟอร์พ็อมเมิร์น
ความฉลาดทางการเงิน (ธุรกิจ)

ความฉลาดทางการเงิน เป็นประเภทของระบบธุรกิจอัจฉริยะที่ประกอบด้วยความรู้และทักษะที่ได้รับจากการทำความเข้าใจหลักการทางการเงินและการบัญชีในโลกธุรกิจและการทำความเข้าใจวิธีการใช้เงิน แม้ว่าจะเป็นศัพท์ใหม่ แต่ความฉลาดทางการเงินมีรากฐานในการวิจัยการพัฒนาองค์กร ซึ่งส่วนใหญ่อยู่ในการมีส่วนร่วมของพนักงาน ความฉลาดทางการเงินกลายเป็นแนวปฏิบัติที่ดีและสมรรถนะหลักในหลาย ๆ องค์กรที่นำไปสู่ผลลัพธ์ทางการเงินที่ดีขึ้น, การเพิ่มขวัญกำลังใจของพนักงาน และการลดการหมุนเวียนพนักงาน หลายองค์กรรวมถึงโปรแกรมความฉลาดทางการเงินในหลักสูตรการพัฒนาความเป็นผู้นำ ความฉลาดทางการเงินไม่ใช่ทักษะโดยธรรมชาติ แต่ค่อนข้างเป็นชุดของทักษะการเรียนรู้ที่สามารถพัฒนาได้ในทุกระดับ

**สาขาวิชาของความเข้าใจ**
ความเข้าใจทั้งสี่ด้าน ที่ประกอบกันเป็นอัจฉริยะทางการเงิน คือ:
เข้าใจรากฐาน ความฉลาดทางการเงินต้องมีความเข้าใจพื้นฐานของการวัดทางการเงินรวมถึงงบกำไรขาดทุน, งบดุล และงบกระแสเงินสด นอกจากนี้ยังต้องทราบความแตกต่างระหว่างเงินสด และกำไร ตลอดจนทำไมงบดุลจึงทำให้เท่ากัน
เข้าใจศิลปะ การเงินและการบัญชีเป็นศิลปะเช่นเดียวกับวิทยาศาสตร์ ทั้งสองสาขาวิชาต้องพยายามหาปริมาณสิ่งที่ไม่สามารถหาปริมาณได้เสมอ ดังนั้นจึงต้องอาศัยกฎการประมาณและข้อสมมติฐาน ความฉลาดทางการเงินสร้างความมั่นใจให้ผู้คนสามารถแยกแยะได้ว่ามีการนำศิลปะด้านการเงินมาใช้กับตัวเลขใดบ้าง รวมถึงรู้วิธีการปรับใช้ต่างกันอย่างไรโดยอาจนำไปสู่ข้อสรุปที่แตกต่างกัน
เข้าใจการวิเคราะห์ ข้อมูลทางการเงินรวมถึงความสามารถในการวิเคราะห์ตัวเลขในเชิงลึก ซึ่งรวมถึงความสามารถในการคำนวณผลกำไร, พลังทวี, สภาพคล่อง และความสามารถในการดำเนินงาน ตลอดจนทำความเข้าใจความหมายของผลลัพธ์ การดำเนินการวิเคราะห์ผลตอบแทนจากการลงทุนและการตีความผลลัพธ์เป็นส่วนหนึ่งของความฉลาดทางการเงิน
เข้าใจภาพรวมขนาดใหญ่ ความฉลาดทางการเงินยังหมายถึงความสามารถในการเข้าใจผลลัพธ์ทางการเงินของธุรกิจในบริบท - นั่นคือภายในกรอบของภาพรวม ปัจจัยต่าง ๆ เช่น เศรษฐกิจ, สภาพแวดล้อมการแข่งขัน, กฎระเบียบ และการเปลี่ยนแปลงความต้องการตลอดจนความคาดหวังของลูกค้า รวมถึงเทคโนโลยีใหม่ ๆ ล้วนมีผลต่อการตีความตัวเลข
ความฉลาดทางการเงินไม่ได้เป็นเพียงการเรียนรู้ทางทฤษฎีเท่านั้น นอกจากนี้ยังต้องมีการฝึกฝนและใช้ให้เป็นประโยชน์ในโลกแห่งความจริง ในโลกบรรษัท ผู้จัดการสามารถแสดงข้อมูลทางการเงินโดยการพูดภาษา นั่นคือ การถามคำถามเกี่ยวกับตัวเลขเมื่อบางสิ่งไม่สมเหตุสมผล, ตรวจสอบรายงานทางการเงินรวมทั้งการใช้ข้อมูลเพื่อทำความเข้าใจจุดแข็งและจุดอ่อนของบริษัท, การใช้การวิเคราะห์ผลตอบแทนจากการลงทุน, การจัดการเงินทุนหมุนเวียน และการวิเคราะห์อัตราส่วนเพื่อการตัดสินใจ ตลอดจนระบุตำแหน่งที่นำศิลปะทางการเงินมาใช้ประโยชน์ได้

**อ้างอิง**

**แหล่งข้อมูลอื่น**
 http://www.marshall.usc.edu/ceo/ date=2011-01-14 - http://www.hbs.edu/- http://www.wharton.upenn.edu/- http://www.gsb.stanford.edu/
หมวดหมู่:ธุรกิจอัจฉริยะ
หมวดหมู่:การเงินธุรกิจ
หมวดหมู่:เมืองในรัฐบรันเดินบวร์ค

ดูเพิ่ม :หมวดหมู่:นครในรัฐบรันเดินบวร์ค
บรันเดินบวร์ค
หมวดหมู่:รัฐบรันเดินบวร์ค
นาตัน อาเก

นาตัน แบ็นยามีน อาเก (Nathan Benjamin Aké; เกิด 18 กุมภาพันธ์ ค.ศ. 1995) เป็นนักฟุตบอลชาวดัตช์ ปัจจุบันเล่นในตำแหน่งกองหลังให้กับแมนเชสเตอร์ซิตี สโมสรในพรีเมียร์ลีก และทีมชาติเนเธอร์แลนด์

**สถิติอาชีพ**

**สโมสร**

**ทีมชาติ**

**เกียรติประวัติ**
ไฟล์:Chelsea 2 Bolton Wanderers 1 Chelsea progress to the next round of the Capital One cup (15165130050).jpg|thumb|right|อาเก (สวมใส่หมายเลข 6) ขณะเล่นให้กับเชลซีในเกมที่พบกับโบลตันวอนเดอเรอส์ในลีกคัพ ซึ่งต่อมาพวกเขาชนะเลิศในรายการนั้น
เชลซี
*ฟุตบอลลีกคัพ: 2014–15
*ยูฟ่ายูโรปาลีก: 2012–13
*เอฟเอคัพ รองชนะเลิศ: 2016–17
เนเธอร์แลนด์ อายุไม่เกิน 17 ปี
*ฟุตบอลชิงแชมป์แห่งชาติยุโรปรุ่นอายุไม่เกิน 17 ปี: 2011, 2012
ส่วนบุคคล
*ผู้เล่นดาวรุ่งแห่งปีของเชลซี: 2012–13
*ผู้เล่นดาวรุ่งประจำฤดูกาลของวอตฟอร์ต: 2015–16
*ผู้เล่นยอดเยี่ยมจากผู้สนับสนุนของบอร์นมัท: 2017–18

**อ้างอิง**

**แหล่งข้อมูลอื่น**
 Chelsea F.C. profile- Netherlands stats at OnsOranje
หมวดหมู่:นักฟุตบอลชาวดัตช์
หมวดหมู่:นักฟุตบอลทีมชาติเนเธอร์แลนด์
หมวดหมู่:ผู้เล่นสโมสรฟุตบอลเชลซี
หมวดหมู่:ผู้เล่นสโมสรฟุตบอลเรดิง
หมวดหมู่:ผู้เล่นสโมสรฟุตบอลวอตฟอร์ด
หมวดหมู่:ผู้เล่นสโมสรฟุตบอลบอร์นมัท
หมวดหมู่:ผู้เล่นสโมสรฟุตบอลแมนเชสเตอร์ซิตี
หมวดหมู่:ผู้เล่นในฟุตบอลลีกอังกฤษ
หมวดหมู่:ผู้เล่นในพรีเมียร์ลีก
หมวดหมู่:กองหลังฟุตบอล
หมวดหมู่:ผู้เล่นในฟุตบอลชิงแชมป์แห่งชาติยุโรป 2020
หมวดหมู่:ผู้เล่นในฟุตบอลโลก 2022
หมวดหมู่:ผู้เล่นในฟุตบอลชิงแชมป์แห่งชาติยุโรป 2024
หมวดหมู่:บุคคลจากเดอะเฮก
หมวดหมู่:ผู้เล่นในชุดชนะเลิศยูฟ่าแชมเปียนส์ลีก
โมฮัมมัด ฮัตตา

โมฮัมมัด ฮัตตา (Mohammad Hatta) เป็นนักการเมืองชาวอินโดนีเซียที่ดำรงตำแหน่งรองประธานาธิบดีคนแรกของอินโดนีเซีย ก่อนหน้านี้เขาเคยดำรงตำแหน่งนายกรัฐมนตรีคนที่ 3 ของอินโดนีเซีย
หมวดหมู่:บุคคลที่เกิดในปี พ.ศ. 2445
หมวดหมู่:บุคคลที่เสียชีวิตในปี พ.ศ. 2523
หมวดหมู่:ชาวมีนังกาเบา
หมวดหมู่:มุสลิมชาวอินโดนีเซีย
หมวดหมู่:นายกรัฐมนตรีอินโดนีเซีย
หมวดหมู่:รองประธานาธิบดีอินโดนีเซีย
หมวดหมู่:บุคคลจากจังหวัดชวาตะวันตก
กอนเซปซิออนเดลอูรูกวย

กอนเซปซิออนเดลอูรูกวย (Concepción del Uruguay) เป็นเมืองในประเทศอาร์เจนตินา ตั้งอยู่ในรัฐเอนเตรริโอส ทางฝั่งตะวันตกของแม่น้ำอุรุกวัย ห่างจากบัวโนสไอเรสไปทางเหนือ 320 กิโลเมตร มีประชากรอาศัยอยู่ราว 80,000 คน จากข้อมูลของสำมะโนประชากรในปี 2001 โดย สถาบันสถิติและสำมะโนแห่งชาติอาร์เจนตินา

**แหล่งข้อมูลอื่น**
  Information and history-  Concepción National University (ภาษาสเปน)-  On its foundation (ภาษาสเปน)-  Tourism in Concepción (ภาษาสเปน)
หมวดหมู่:เมืองในประเทศอาร์เจนตินา
วัดสิตาราม

วัดสิตาราม หรือ วัดคอกหมู เป็นวัดราษฎร์ สังกัดคณะสงฆ์ฝ่ายมหานิกาย ตั้งอยู่ในแขวงคลองมหานาค เขตป้อมปราบศัตรูพ่าย กรุงเทพมหานคร
สันนิษฐานว่าสร้างขึ้นราวปี พ.ศ. 2340 ในสมัยพระบาทสมเด็จพระพุทธยอดฟ้าจุฬาโลกมหาราช ผู้สร้างคือ เจ้ากรมแย้ม ท่านได้ชักชวนชาวจีนที่อาศัยเลี้ยงหมูขายอยู่ในละแวกนั้นมาร่วมกันสร้างวัดขึ้น จึงชื่อว่า "วัดคอกหมู" ต่อมาสมเด็จพระมหาสมณเจ้า กรมพระยาวชิรญาณวโรรสทรงเปลี่ยนนามวัดให้สอดคล้องกับผู้สร้างวัด เป็น "วัดสิตาราม" แปลว่า "วัดที่เจ้ากรมยิ้มเป็นผู้สร้าง" วัดสิตารามได้รับพระราชทานผูกสูงคามสีมาในสมัยพระบาทสมเด็จพระนั่งเกล้าเจ้าอยู่หัว ราวปี พ.ศ. 2391
พระอุโบสถหลังเดิม มีรูปแบบศิลปกรรม หน้าบันเป็นรูปจั่วบ้านประดับปูนปั้นลายเครือเถาด้วยถ้วยจานกระเบื้องเคลือบแบบจีน ไม่มีช่อฟ้าใบระกา พาไลลาดชัน เสาพาไลไม่มีบัว บานประตูเป็นลายรดน้ำ ศาลาการเปรียญเป็นแบบทรงไทยสองชั้น วัดมีพระพุทธสมัยสุโขทัย เป็นพระพุทธรูปปางมารวิชัย คือ หลวงพ่อทองกายสิทธิ์ บริเวณด้านข้างโบสถ์ใหม่ก็ยังมีพระพุทธรูปขนาดใหญ่ในปางต่าง ๆ เช่น ปางลีลา ปางเลไลย์ พระพุทธรูปปางไสยาสน์ ปางมารวิชัย ซึ่งประดิษฐานอยู่กลางแจ้ง เป็นพระพุทธรูปจำลองสมัยสุโขทัย

**อ้างอิง**
สิตาราม
หมวดหมู่:โบราณสถานในเขตป้อมปราบศัตรูพ่าย
หมวดหมู่:ธุรกิจอัจฉริยะ

หมวดหมู่:การจัดการข้อมูล
หมวดหมู่:เทคโนโลยีสารสนเทศ
หมวดหมู่:การจัดการไซเบอร์เนติกส์
หมวดหมู่:ภาคเอกชน
หมวดหมู่:การบริหารธุรกิจ
พายุมังคุด

มังคุด (Mangkhut) เป็นชื่อพายุหมุนเขตร้อนในรายชื่อชุดที่ 1 ลำดับที่ 26 ของมหาสมุทรแปซิฟิกตะวันตกฝั่งเหนือ ส่งโดยประเทศไทย ชื่อพายุในลำดับนี้แต่แรกเริ่มเคยใช้ชื่อ ทุเรียน (Durian) มาก่อน แต่ถูกถอนออกไปในฤดูพายุไต้ฝุ่นแปซิฟิก พ.ศ. 2549
พายุมังคุดนั้นอาจหมายถึง
*พายุโซนร้อนมังคุด (พ.ศ. 2556) (เจเอ็มเอ: T1310, เจทีดับเบิลยูซี: 10W, ปากาซา: กีโก) – เป็นพายุที่มีผลกระทบต่อประเทศเวียดนาม จึงทำให้มีผู้เสียชีวิตประมาณ 4 ราย
*พายุไต้ฝุ่นมังคุด (พ.ศ. 2561) (เจเอ็มเอ: T1822, เจทีดับเบิลยูซี: 26W, ปากาซา: โอมโปง) – เป็นพายุซูเปอร์ไต้ฝุ่นระดับ 5 ที่มีผลกระทบต่อประเทศฟิลิปปินส์ และประเทศจีน ในช่วงกลางเดือนกันยายน จึงทำให้มีผู้เสียชีวิตประมาณ 134 ราย
มังคุด ถูกถอนออกจากรายชื่อหลังฤดูพายุไต้ฝุ่นแปซิฟิก พ.ศ. 2561 และแทนที่ด้วยชื่อ กระท้อน (Krathon) ในฤดูพายุไต้ฝุ่นแปซิฟิก พ.ศ. 2567 ต่อมาก็ถูกถอนออกไปอีกครั้งในฤดูพายุไต้ฝุ่นแปซิฟิก พ.ศ. 2567
ไฟล์:Tropical Storm Mangkhut 2013-08-07 0600Z.png|พายุโซนร้อนมังคุด (พ.ศ. 2556) ขณะมีกำลังแรงสูงสุดเมื่อวันที่ 7 สิงหาคม พ.ศ. 2556
ไฟล์:Typhoon Mangkhut 2018-09-12 1710Z.png|พายุไต้ฝุ่นมังคุด (พ.ศ. 2561) ขณะมีกำลังแรงสูงสุดเมื่อวันที่ 12 กันยายน พ.ศ. 2561
มังคุด
มังคุด
วัดวชิรธรรมสาธิตวรวิหาร

วัดวชิรธรรมสาธิตวรวิหาร เป็นพระอารามหลวงชั้นตรีชนิดวรวิหาร ตั้งอยู่ในพื้นที่แขวงบางจาก เขตพระโขนง กรุงเทพมหานคร เจ้าอาวาสองค์ปัจจุบันคือ พระราชวชิรธรรมาภรณ์ (บุญศักดิ์ สิริปุญโญ) 
เดิมชื่อ วัดทุ่งสาธิต มีคหบดีชาวลาวเป็นผู้สร้างเมื่อประมาณ พ.ศ. 2399 หลังจากคหบดีท่านถึงแก่กรรม วัดนี้จึงถูกทิ้งร้าง กระทั่งได้กลายเป็นวัดที่มีพระสงฆ์ในเดือนตุลาคม พ.ศ. 2506 ในสมัยพระโสภณวชิรธรรม (สาธิต ฐานวโร) เป็นเจ้าอาวาส  ต่อมาเมื่อวันที่ 9 กันยายน พ.ศ. 2508 พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้พระบาทสมเด็จพระวชิรเกล้าเจ้าอยู่หัว (ขณะนั้นคือสมเด็จพระเจ้าลูกยาเธอ เจ้าฟ้าวชิราลงกรณ) ทรงรับวัดทุ่งสาธิตไว้ในพระอุปถัมภ์ ได้พระราชทานนามว่า วัดวชิรธรรมสาธิตวรวิหาร โดยนามของวัด วชิร มาจากพระนาม วชิราลงกรณ, ธรรม มาจาก คำสั่งสอนของพระพุทธเจ้า และ สาธิต มาจากนามเดิมของพระโสภณวชิรธรรม
อนึ่ง แม้พระบาทสมเด็จพระวชิรเกล้าเจ้าอยู่หัวจะทรงรับวัดวชิรธรรมสาธิตวรวิหารไว้ในพระบรมราชูปถัมภ์อยู่จนถึงปัจจุบัน แต่ก็มิใช่วัดประจำรัชกาลที่ 10

**อาคารเสนาสนะและปูชนียวัตถุ**
พระเจดีย์จุฬามณีศรีล้านนา มีความกว้าง 25 ศอก 9 นิ้ว ความสูง 49 ศอก ซึ่งได้จำลองมาจากองค์พระธาตุหริภุญชัย จังหวัดลำพูน ภายในเจดีย์บรรจุพระบรมสารีริกธาตุ 25 องค์ พระอรหันต์สาวกธาตุ 289 องค์ และพุทธรูปทองคำอีก 2 องค์ พระอุโบสถปูด้วยไม้สักปาร์เก้ ประตู-หน้าต่างทำด้วยไม้สัก แกะสลักโดยฝีมือช่างชาวเหนือ ภายในพระอุโบสถ มีพระปรางค์ 3 องค์ องค์กลางบรรจุพระบรมสารีริกธาตุ ขององค์ขวาและองค์ซ้าย บรรจุพระธาตุทอง พระอัครสาวกทั้งสอง คือพระสารีบุตรและพระโมคคัลลานะ วัดมีสังเวชเจดีย์ จำลองมาจากพระเจดีย์พุทธคยา ประเทศอินเดีย

**อ้างอิง**
วชิรธรรมสาธิตวรวิหาร
หมวดหมู่:วชิรธรรมสาธิต
วชิรธรรมสาธิตวรวิหาร
ดูหมิ่น

ดูหมิ่น เป็นการละเมิดเกียรติยศของมนุษย์ไม่ว่าแสดงออกด้วยวิธีใด โดยเฉพาะอย่างยิ่ง ข้อความที่ละเมิดหรือการสื่อสารท่าทาง และเป็นอาชญากรรมในบางประเทศ ข้อแตกต่างระหว่างดูหมิ่นกับหมิ่นประมาทคือ ดูหมิ่นอธิบายค่านิยม ส่วนหมิ่นประมาทกล่าวถึงลักษณะหรือใส่ความข้อเท็จจริง

**อ้างอิง**
หมวดหมู่:อาชญากรรม
หมวดหมู่:กฎหมาย
องค์กรเก็บขยะแผ่นดิน

องค์กรเก็บขยะแผ่นดิน เป็นกลุ่มศาลเตี้ยออนไลน์กษัตริย์นิยมสุดโต่งที่ได้การสนับสนุนจากรัฐไทย ซึ่งมีลักษณะเป็นลัทธิฟาสซิสต์ ก่อตั้งขึ้นในช่วงปลายปี 2556 ระหว่างวิกฤตการณ์การเมืองไทย พ.ศ. 2556–2557 โดยมีนายทหารเกษียณอายุราชการและนายแพทย์ พลตรี เหรียญทอง แน่นหนา เป็นหัวหน้า เป็นองค์การที่มีรูปแบบจัดกิจกรรมแบบฝูงชนและแบบกองทัพอาชีพ และเป็นกลุ่มศาลเตี้ย225 มุ่งกำจัด "ขยะสังคม" และผู้กระทำผิดข้อหาความผิดต่อองค์พระมหากษัตริย์ไทย คอยรายงานตำรวจ และมีการ "ล่าแม่มด" คือเปิดเผยที่อยู่และตามก่อกวน ณ ที่พักของผู้นั้น นักวิจัยจากมหาวิทยาลัยเวียนนาจัดว่าองค์กรเก็บขยะแผ่นดินเป็นกลุ่มฟาสซิสต์ 
ในการประชุมครั้งแรกมีอดีตนายทหารยศสูง 30 นายเข้าร่วมประชุมด้วย226 เขาอ้างว่าตั้งกองทัพประชาชนเพื่อพิทักษ์สถาบันพระมหากษัตริย์ และอ้างว่าได้รับความคุ้มครองเป็นพิเศษจากกองทัพ แต่ผู้นำกองทัพรีบปฏิเสธ226
สำหรับการเคลื่อนไหวออฟไลน์ มีฝูงชนกดดันให้ผู้ถูกกล่าวหาคนหนึ่งออกจากงาน มีการเปิดเผยที่อยู่ของฉัตรวดี อมรภัตรในกรุงลอนดอน และพบว่ามีคนไปพ่นสเปรย์ใส่ประตูบ้านและกล่องจดหมาย227–8 บิดามารดาของเธอยังถูกบีบให้ฟ้องคดีความผิดต่อองค์พระมหากษัตริย์ต่อฉัตรวดีด้วย228
กิจกรรมออนไลน์มีการแสดงออกซึ่งความโกรธ ตามด้วยการใช้คำพูดที่สร้างความเกลียดชัง (hate speech) และจดบันทึกการกระทำของตน มีการเรียกร้องและจดการเรียกระดมสมาชิกให้แสดงออกซึ่งความจงรักภักดีต่อสถาบันพระมหากษัตริย์ มีการโฆษณากิจกรรมมวลชนที่รัฐเป็นผู้จัด ตัวอย่างเช่น "ไบก์ฟอร์มัม" และ "ไบก์ฟอร์แด็ด"229 อีกกรณีหนึ่งกลุ่มได้กดดันสำนักงานข้าหลวงใหญ่ผู้ลี้ภัยแห่งสหประชาชาติ สาขาประเทศไทย จากการช่วยให้ตั้ง อาชีวะลี้ภัยในประเทศนิวซีแลนด์ มีการคุกคามว่าจะไปทำลายบูธรับบริจาคและตบหน้าเจ้าหน้าที่ สุดท้ายเพจของสำนักงานฯ ต้องปิดไปชั่วคราว228 นอกจากนี้มีการโพสต์ภาพเปลือยหรือภาพที่คุกคามต่อผู้เสียหาย ยุทธวิธีการคุกคามอย่างอื่น เช่น โพสต์ภาพในเหตุการณ์ 6 ตุลา
ในการประท้วงในประเทศไทย พ.ศ. 2563 กลุ่มได้รณรงค์ต่อต้านผู้ประท้วงหลังข้อเรียกร้องปฏิรูปสถาบันพระมหากษัตริย์

**อ้างอิง**

**แหล่งข้อมูลอื่น**
 thaigoldmedal
หมวดหมู่:ขบวนการทางการเมืองในประเทศไทย
หมวดหมู่:ก่อตั้งในปี พ.ศ. 2556
หมวดหมู่:ศาลเตี้ย
ศึกค้นหาเชฟกระทะเหล็ก

ศึกค้นหาเชฟกระทะเหล็ก (The Next Iron Chef Thailand) เป็นรายการเรียลลิตีโชว์แข่งขันการทำอาหารเต็มรูปแบบที่ต่อยอดความสำเร็จจากรายการเชฟกระทะเหล็ก ประเทศไทย (Iron Chef Thailand) โดยเชฟมืออาชีพที่เป็นผู้ชนะในแต่ละฤดูกาลจะได้ลงนามในสัญญาปฏิบัติหน้าที่เชฟกระทะเหล็กคนใหม่ในรายการเชฟกระทะเหล็ก ประเทศไทย ผลิตโดย บริษัท เฮลิโคเนีย เอช กรุ๊ป จำกัด เริ่มออกอากาศครั้งแรกเมื่อวันที่ 23 มิถุนายน พ.ศ. 2562 ทางช่อง 7HD

**รูปแบบรายการ**
ศึกค้นหาเชฟกระทะเหล็ก ในแต่ละตอนจะมีการแข่งขันทั้งหมด 2 โจทย์ ดังนี้

**โจทย์วัตถุดิบปริศนา (Secret Ingredient)**
เชฟจะต้องทำอาหาร 1 จานจากวัตถุดิบปริศนาที่ทางรายการกำหนดให้ โดยก่อนเริ่มการแข่งขัน หรือระหว่างการแข่งขัน ผู้ชนะในโจทย์ความคิดสร้างสรรค์และการจัดการเวลา (Bidding Battle) ของตอนก่อนหน้า จะได้รับสิทธิพิเศษ หรือไม่ก็สามารถเลือกเชฟ 3 คน ที่จะต้องทำอาหารภายใต้กติกาพิเศษหรือใช้วัตถุดิบปริศนามาทำเพิ่ม หลังจากทำอาหารเสร็จสิ้น คณะกรรมการจะใช้เกณฑ์การตัดสินเรื่องความอร่อย ความคิดสร้างสรรค์ และการชูวัตถุดิบหลัก เพื่อคัดเลือกอาหารจำนวน 2 จานที่แย่ที่สุด ซึ่งจะต้องไปแข่งขันต่อในโจทย์ความคิดสร้างสรรค์และการจัดการเวลา (Bidding Battle) และเลือกจานที่ดีที่สุดอีก 1 จาน โดยเชฟที่เป็นผู้ชนะในรอบนี้จะได้สิทธิพิเศษในการเลือกเชฟอีก 2 คนเพื่อไปแข่งกับเชฟที่ทำอาหารได้แย่ที่สุด 2 คนดังกล่าว ในรอบความคิดสร้างสรรค์และการจัดการเวลา

**โจทย์ความคิดสร้างสรรค์และการจัดการเวลา (Bidding Battle)**
เชฟที่ทำอาหารในโจทย์วัตถุดิบปริศนาได้แย่ที่สุด 2 คน และเชฟอีก 2 คนที่ถูกผู้ชนะจากโจทย์วัตถุดิบปริศนาเลือกให้มาแข่งขันต่อ จะต้องประมูลสิ่งของในการทำอาหาร โดยแลกกับเวลาในการทำอาหารซึ่งมีเวลามากที่สุดที่ 75 นาที โดยจะประมูลครั้งละ 1 อย่าง เชฟที่ประมูลโดยใช้เวลาที่ต้องการใช้ทำอาหารน้อยที่สุดจะได้สิ่งของที่ประมูลได้ ส่วนเชฟที่แพ้การประมูลจะต้องทำอาหารในโจทย์กล่องสุดท้าย ตามเวลาที่ทางรายการกำหนด ซึ่งส่วนใหญ่จะอยู่ที่ 30 นาที หลังจากเสร็จสิ้นการประมูลแล้ว เชฟทั้ง 4 คนจะต้องทำอาหารตามกติกาที่กำหนดให้ภายในเวลาที่ใช้จากการประมูลจำนวน 2 จาน เชฟที่ประมูลได้เวลาในการทำอาหารมากกว่าจะได้เริ่มทำอาหารก่อนเชฟที่ประมูลได้เวลาในการทำอาหารน้อยกว่า และเชฟที่ทำอาหารได้ดีที่สุดในรอบนี้จะเป็นผู้ชนะและได้รับสิทธิพิเศษในโจทย์วัตถุดิบปริศนาของตอนถัดไป ส่วนเชฟที่ทำอาหารผิดพลาดที่สุดจะต้องออกจากการแข่งขัน

**กรรมการ**

**กรรมการหลัก**

**กรรมการรับเชิญ**

**ฤดูกาล**
หมายเหตุ
ผู้ที่ไม่ใช่ผู้ชนะที่ได้รับการแต่งตั้งให้เป็นเชฟกระทะเหล็ก

**ดูเพิ่ม**
 เชฟกระทะเหล็ก ประเทศไทย- ยุทธการกระทะเหล็ก

**อ้างอิง**

**แหล่งข้อมูลอื่น**
  เว็บไซต์ของรายการ ศึกค้นหาเชฟกระทะเหล็ก
*เว็บไซต์แฟนเพจรายการ ศึกค้นหาเชฟกระทะเหล็ก อย่างเป็นทางการ-  เว็บไซต์ ช่อง 7 เอชดี

หมวดหมู่:เชฟกระทะเหล็ก ประเทศไทย
หมวดหมู่:รายการโทรทัศน์ช่อง 7 เอชดี
หมวดหมู่:รายการโทรทัศน์โดยเฮลิโคเนีย เอช กรุ๊ป
หมวดหมู่:ภาคแยกของรายการโทรทัศน์ไทย
หมวดหมู่:รายการเรียลลิตีโชว์การแข่งขันทำอาหาร
หมวดหมู่:การแข่งขันทำอาหารในประเทศไทย
หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2562
หมวดหมู่:รายการเรียลลิตีโชว์ไทยในคริสต์ทศวรรษ 2010
หมวดหมู่:รายการการทำอาหารทางโทรทัศน์ไทยในคริสต์ทศวรรษ 2010
หมวดหมู่:รายการเรียลลิตีโชว์ไทยในคริสต์ทศวรรษ 2020
หมวดหมู่:รายการการทำอาหารทางโทรทัศน์ไทยในคริสต์ทศวรรษ 2020
หมวดหมู่:รายการโทรทัศน์ไทยที่ยุติการออกอากาศในปี พ.ศ. 2563
คณะรัฐมนตรีตามรัฐธรรมนูญของพระเจ้าหลุยส์ที่ 16

ราชอาณาจักรฝรั่งเศส (ซึ่งตกค้างมาจากราชอาณาจักรฝรั่งเศสแบบสมบูรณาญาสิทธิราชย์ในยุคก่อนหน้านี้) เป็นราชาธิปไตยภายใต้รัฐธรรมนูญที่ปกครองประเทศฝรั่งเศสตั้งแต่วันที่ 3 กันยายน ค.ศ. 1791 จนถึงวันที่ 21 กันยายน ค.ศ. 1792 เมื่อมีการจัดตั้งสาธารณรัฐฝรั่งเศสที่ 1 ขึ้นแทน
วันที่ 3 กันยายน ค.ศ. 1791 สภาร่างรัฐธรรมนูญแห่งชาติบีบให้พระเจ้าหลุยส์ที่ 16 ทรงยอมรับรัฐธรรมนูญฝรั่งเศส ค.ศ. 1791 เป็นเหตให้ราชาธิปไตยแบบสมบูรญาสิทธิราชย์กลายเป็นราชาธิปไตยภายใต้รัฐธรรมนูญ
ต่อมาหลังจากการทลายพระราชวังตุยเลอรีเมื่อวันที่ 10 สิงหาคม ค.ศ. 1792 สภานิติบัญญัติก็ลงมติเมื่อวันที่ 11 สิงหาคม ค.ศ. 1792 ให้ระงับราชาธิปไตยภายใต้รัฐธรรมนูญเอาไว้ ครั้นวันที่ 21 กันยายน ค.ศ. 1792 สภาแห่งชาติที่เพิ่งได้รับเลือกตั้งมาใหม่ก็ลงมติให้เลิกล้มราชาธิปไตย เป็นอันยุติราชวงศ์บูร์บงที่ปกครองประเทศฝรั่งเศสมาอย่างต่อเนื่องถึง 203 ปี

**อ้างอิง**

**บรรณานุกรม**
 Fraser, Antonia: "Marie Antoinette: the Journey", Orion Books, London, 2001, 978-0-7538-1305-8
หมวดหมู่:รัฐสิ้นสภาพในทวีปยุโรป
หมวดหมู่:รัฐสิ้นสภาพในประเทศฝรั่งเศส
หมวดหมู่:ราชอาณาจักรฝรั่งเศส
แม่แบบ:บทความคัดสรร/สิงหาคม 2563

120x120px
ตารางธาตุ (ในภาพ) คือ การจัดเรียงธาตุเคมีในรูปแบบของตารางตามเลขอะตอม การจัดเรียงอิเล็กตรอน และสมบัติทางเคมีที่ซ้ำกัน โดยจะใช้แนวโน้มพิริออดิกเป็นโครงสร้างพื้นฐานของตาราง แถวแนวนอนทั้ง 7 ของตารางเรียกว่า "คาบ" โดยปกติโลหะอยู่ฝั่งซ้ายและอโลหะอยู่ฝั่งขวา ส่วนแถวแนวตั้งเรียกว่า "หมู่" ประกอบด้วยธาตุที่มีสมบัติทางเคมีคล้ายคลึงกัน มี 6 หมู่ที่ได้รับการตั้งชื่อที่ยอมรับกันทั่วไปและเลขหมู่ เช่น ธาตุหมู่ 17 มีชื่อว่า แฮโลเจน และธาตุหมู่ 18 มีชื่อว่า แก๊สมีสกุล ตารางธาตุยังมีอาณาเขตรูปสี่เหลี่ยมผืนผ้าอย่างง่าย 4 รูปที่เรียกว่า "บล็อก" ซึ่งเกี่ยวข้องกับการเติมออร์บิทัลเชิงอะตอมที่แตกต่างกัน
ธาตุทุกตัวนับตั้งแต่มีเลขอะตอมเท่ากับ 1 (ไฮโดรเจน) จนถึง 118 (ออกาเนสซอน) ได้รับการค้นพบหรือสังเคราะห์ขึ้นมาแล้ว ทำให้ตารางธาตุในปัจจุบันมีครบทั้ง 7 คาบ ธาตุ 94 ตัวแรกพบได้ในธรรมชาติ แม้ว่าบางตัวอาจมีปริมาณน้อยและมีการสังเคราะห์ธาตุเหล่านั้นขึ้นก่อนที่จะพบในธรรมชาติก็ตาม ส่วนธาตุที่มีเลขอะตอมเท่ากับ 95 ถึง 118 สังเคราะห์ขึ้นทั้งสิ้นในห้องปฏิบัติการทางวิทยาศาสตร์หรือในเตาปฏิกรณ์นิวเคลียร์ สำหรับธาตุที่มีเลขอะตอมสูงกว่านี้ ในปัจจุบันนักเคมีก็กำลังพยายามสร้างขึ้นมา ธาตุเหล่านี้จะเริ่มที่คาบ 8 และมีงานทฤษฎีต่าง ๆ ที่ให้รายละเอียดเกี่ยวกับธาตุในตำแหน่งเหล่านั้น นิวไคลด์กัมมันตรังสีสังเคราะห์จำนวนมากของธาตุที่พบได้ในธรรมชาติก็สร้างขึ้นในห้องปฏิบัติการด้วยเช่นกัน การจัดเรียงตารางธาตุสามารถใช้อธิบายความสัมพันธ์ของสมบัติธาตุต่าง ๆ และยังใช้ทำนายสมบัติทางเคมีและพฤติกรรมของธาตุที่ยังไม่ได้ค้นพบหรือสังเคราะห์ใหม่ ดมีตรี เมนเดเลเยฟ นักเคมีชาวรัสเซีย ตีพิมพ์ตารางธาตุในลักษณะแบบนี้เป็นคนแรกในปี พ.ศ. 2412 (อ่านต่อ...)
บทความคัดสรรก่อนหน้านี้: ไข้หวัดใหญ่ – บีเอ็นเคโฟร์ตีเอต – เฮาส์ เอ็ม.ดี.ที่เก็บถาวร – บทความคัดสรรอื่น ๆ
หมวดหมู่:ภาพยนตร์ที่ถ่ายทำในโทรอนโต

หมวดหมู่:ภาพยนตร์ที่ถ่ายทำในประเทศแคนาดา
ท
หมวดหมู่:โทรอนโต (รัฐออนแทรีโอ)
หมวดหมู่:รัฐออนแทรีโอ
วิกิพีเดีย:เสนอบทความคุณภาพ/โบสถ์คาทอลิกนักบุญฟิลิปและยากอบ หัวไผ่

=== โบสถ์คาทอลิกนักบุญฟิลิปและยากอบ หัวไผ่**
 เสนอชื่อโดย Thomascw (คุย)

**รายการตรวจ**
ผู้ทบทวนหลัก: Horus (พูดคุย)

**เสนอแนะการปรับปรุง**
# ตามเกณฑ์ข้อ 1 (จ) ตาม คู่มือการเขียน ควรเน้นตัวหนาเฉพาะชื่อบทความ ส่วนตัวหนาในบทความถ้าอยากเน้นคำ ขอให้เปลี่ยนไปใช้ตัวเอน (italics) แทนครับ
##  --Timekeepertmk (คุย) 22:18, 6 สิงหาคม 2563 (+07)
# เกณฑ์ข้อ 1 (ฉ) และ 3 (ก) เท่าที่อ่านดูเห็นว่าโบสถ์มีที่ดินอยู่ค่อนข้างมากด้วย น่าจะมีเขียนถึงประวัติของที่ดิน (นอกเหนือไปจากประวัติของอาคารแต่ละหลัง) เท่าที่เห็นมีข่าวเรื่องที่ดินบริเวณนั้นด้วย เช่น  รวมถึงมีการอ้างอิงวิทยานิพนธ์เรื่อง ภูมิทัศน์ น่าจะมีการขยายความส่วนดังกล่าวด้วยครับ
# เกณฑ์ข้อ 6 ขอให้เลือกใช้ภาพโดยที่ไม่ทำให้ข้อความถูกบีบทั้งสองข้างครับ เช่น ชิดซ้ายอย่างเดียวหรือชิดขวาอย่างเดียว ส่วนภาพที่เลยลงไปและดูไม่งามอาจจะต้องตัดทิ้งครับ ส่วนรูปในกล่องขวาบนพอจะมีภาพอื่นมาแทนไหมครับ เช่น ภาพด้านนอกโบสถ์ เพราะรูปปั้นเล็ก ๆ ดูจะไม่ค่อยสื่อเท่าไหร่ --Horus (พูดคุย) 22:02, 31 กรกฎาคม 2563 (+07)
# อาจจะขยายความเรื่องชุมชนแวดล้อมสักเล็กน้อย จะได้ทราบความสัมพันธ์ระหว่างโบสถ์กับชุมชนคริสต์แถวนั้นด้วย --Horus (พูดคุย) 22:05, 31 กรกฎาคม 2563 (+07)
# ลิงก์ที่เป็น pdf (เบอร์ 6, 8, 12, 16) ขอแก้ไขให้รูปแบบสวยงามเหมือนกับอ้างอิงอื่น ๆ ด้วยครับ --Horus (พูดคุย) 22:09, 31 กรกฎาคม 2563 (+07)
##  พอดีเห็น เลยแก้หมดแล้วครับ --Timekeepertmk (คุย) 22:19, 31 กรกฎาคม 2563 (+07)
# ประวัติของอาคารหรือวัดน้อยแต่ละหลังควรแยกกับประวัติของที่ดินครับ และวัดน้อยอาจจะใส่รายละเอียดเพิ่มเสียหน่อย --Horus (พูดคุย) 22:09, 31 กรกฎาคม 2563 (+07)
# ไม่แน่ใจว่ามีข้อมูลศาสนพิธีหรืองานที่จัดที่โบสถ์หรือไม่ ถ้ามีขอให้เพิ่มด้วยครับ --Horus (พูดคุย) 22:12, 31 กรกฎาคม 2563 (+07)
สหพันธ์ฟุตบอลคาซัคสถาน

สหพันธ์ฟุตบอลคาซัคสถาน (Qazaqstannyñ Futbol Federatsıiasy; r=Kazakhstánskaya Federátsiya Futbóla) เป็นองค์การที่บริหารฟุตบอลในประเทศคาซัคสถาน ทำหน้าที่ควบคุมการแข่งขันฟุตบอลลีก (คาซัคสถานพรีเมียร์ลีก) และฟุตบอลทีมชาติคาซัคสถาน สหพันธ์มีสำนักงานใหญ่ตั้งอยู่ที่อัลมาเตอ
ใน ค.ศ. 2000 สหพันธ์ฟุตบอลคาซัคสถานกลายเป็นสมาชิกที่จะเข้าร่วมยูฟ่า โดยได้เป็นสมาชิกอย่างเต็มตัวในวันที่ 25 เมษายน ค.ศ. 2002 จากการประชุมที่สตอกโฮล์มในสวีเดน

**อ้างอิง**

**แหล่งข้อมูลอื่น**
 เว็บไซต์ทางการ date=2010-04-06  ru-  Kazakhstan at FIFA site-  Kazakhstan at UEFA site
หมวดหมู่:ฟุตบอลในประเทศคาซัคสถาน
คาซัคสถาน
หมวดหมู่:องค์การที่ก่อตั้งในปี พ.ศ. 2535
เหตุยิงบรีออนนา เทย์เลอร์

ไฟล์:BlackLivesMatter demonstration Berlin 2020-06-06, Breonna Taylor, George Floyd, Black Trans Lives Matter.png|thumb|การประท้วงในเบอร์ลิน ทางขวามือมีผู้ชุมนุมถือป้ายแสดงภาพของบรีออนนา เทย์เลอร์ และ จอร์จ ฟลอยด์
บรีออนนา เทย์เลอร์ (Breonna Taylor) เป็นเจ้าหน้าที่การแพทย์ฉุกเฉินประจำสถาบันแพทยศาสตร์ มหาวิทยาลัยหลุยส์วิลล์ชาวอเมริกันเชื้อสายแอฟริกาอายุ 26 ปี เธอถูกยิงเสียชีวิตโดยเจ้าหน้าที่ตำรวจจากสำนักงานตำรวจหลุยส์วิลล์เมโทร (LMPD) สามนายคือ จอนาธาน แมททิงลี (Jonathan Mattingly), เบรทท์ แฮนคินสัน (Brett Hankison) และ มายเลส คอสโกรฟ (Myles Cosgrove) เมื่อวันที่ 13 มีนาคม 2020 เจ้าหน้าที่ตำรวจนอกเครื่องแบบทั้งสามนายได้ปฏิบัติการตรวจค้นโดยไม่แจ้งก่อน (no-knock warrant) ที่อพาร์ทเมนต์ของเธอในเมืองหลุยส์วิลล์, รัฐเคนทักกี ได้มีการยิงปืนสวนระหว่างแฟนของเทย์เลอร์ ชื่อเคนเนธ วอล์เกอร์ (Walker) กับเจ้าหน้าที่ วอล์กเกอร์ระบุว่าเขาเข้าใจว่าเจ้าหน้าที่ที่เปิดประตูเข้าค้นอพาร์ทเมนต์เป็นผู้บุกรุกจึงยิงปืนออกไปโต้ตอบ เจ้าหน้าที่ตำรวจยิงปืนไปรวมมากกว่า 20 นัด เทย์เลอร์ถูกยิงทั้งหมด 8 ครั้งและเสียชีวิต และนายสิบจอนาธาน แมททิงลี ได้รับบาดเจ็บจากกระสุนปืน นอกจากนั้นยังมีเจ้าหน้าที่ตำรวจหนึ่งนาย และร้อยโทอีหนึ่งนายอยู่ที่ที่เกิดเหตุ
เป้าหมายหลักของการตรวจสอบนี้โดย LMPD คือจามาร์กัส กลอเวอร์ (Jamarcus Glover) และเอเดรียน วอล์เกอร์ (Adrian Walker) ผู้ต้องสงสัยค้าสารต้องห้ามที่ดรักเฮาส์ (drug house) ซึ่งตั้งอยู่ห่างออกไปเกิน mi ก่อนหน้านี้กลอเวอร์เคยมีความสัมพันธ์กับเทย์เลอร์มาก่อน หมายตรวจค้นของเจ้าหน้าที่จึงมีเคหสถานของเทย์เลอร์อยู่ในรายชื่อด้วยเนื่องจากตำรวจต้องสงสัยว่ากลอเวอร์ได้รับห่อที่บรรจุยาเสพติดมาจากอะพาร์ทเมนต์ของเทย์เลอร์ และพบว่ารถยนต์ที่เป็นทะเบียนของเทย์เลอร์นั้นถูกพบจอดที่บ้านของกลอเวอร์ในหลายครั้ง อย่างไรก็ตาม ไม่พบยาเสพติดหรือวัตถุต้องสงสัยในอพาร์ทเมนต์ของเทย์เลอร์แต่อย่างใด
วอล์เกอร์ แฟนของเทย์เลอร์นั้นมีใบอนุญาตครอบครองอาวุธปืน และเป็นผู้ที่เปิดยิงออกไปก่อน ทำให้เจ้าหน้าที่ตำรวจหนึ่งนายได้รับบาดเจ็บ เจ้าหน้าที่จึงยิงปืนตอบโต้กลับไปมากกว่ายี่สิบนัด ในการฟ้องร้องจากการเสียชีวิตของเทย์เลอร์ (wrongful death lawsuit) ที่ทนายความของครอบครัวเทย์เลอร์ฟ้องต่อเจ้าหน้าที่ตำรวจมีระบุว่าเจ้าหน้าที่ตำรวจได้เข้าไปยังเคหสถานของเทย์เลอร์โดยไม่มีการเคาะประตูให้ทราบหรือแจ้งหมายของตรวจค้น, ยิงปืนโดย "ไม่คำนึงถึงคุณค่าความเป็นคนของชีวิตมนุษย์คนหนึ่ง" (with a total disregard for the value of human life)

**อ้างอิง**
หมวดหมู่:สหรัฐในปี พ.ศ. 2563
หมวดหมู่:บุคคลที่เสียชีวิตในปี พ.ศ. 2563
หมวดหมู่:แบล็กไลฟส์แมตเทอร์
หมวดหมู่:การประท้วงในสหรัฐ
หมวดหมู่:รัฐเคนทักกี
หมวดหมู่:เสียชีวิตจากอาวุธปืน
บรีออนนา เทย์เลอร์
หมวดหมู่:แบล็กไลฟส์แมตเทอร์

หมวดหมู่:การเมืองสหรัฐ
หมวดหมู่:องค์การไม่แสวงหาผลกำไร
หมวดหมู่:ขบวนการทางสังคม
หมวดหมู่:สังคมสหรัฐ
กุปเดอลาลีก นัดชิงชนะเลิศ 2020

กุปเดอลาลีก นัดชิงชนะเลิศ 2020 เป็นการตัดสินหาทีมชนะเลิศของ กุปเดอลาลีก ฤดูกาล 2019–20, เป็นครั้งที่ 26 และครั้งล่าสุดของการแข่งขันฟุตบอล ลีกคัพ ของฝรั่งเศส, กุปเดอลาลีก, ประกวดโดย 44 ทีมที่มาจาก สันนิบาตฟุตบอลอาชีพ (ฝรั่งเศส) (แอลแอ็ฟเป) จัดการ. นัดชิงชนะเลิศตามโปรแกรมการแข่งขันเดิมจะเป็นวันที่ 4 เมษายน ค.ศ. 2020 แต่ถูกเลื่อนการแข่งขันเนื่องจาก การระบาดทั่วของโควิด-19 ในประเทศฝรั่งเศส. รอบชิงชนะเลิศจะจัดขึ้นที่ สตาดเดอฟร็องส์ ใน แซ็ง-เดอนี, และเป็นการตัดสินกันโดย ปารีแซ็ง-แฌร์แม็ง และ ลียง.
ในฐานะที่ แอลแอ็ฟเป โหวตในเดือนกันยายน ค.ศ. 2019 ที่จะยกเลิกกุปเดอลาลีกสำหรับฤดูกาลต่อไป, แมตช์นี้จะเป็นนัดสุดท้ายในประวัติศาสตร์ของการแข่งขัน.
เมื่อวันที่ 28 เมษายน ค.ศ. 2020, นายกรัฐมนตรี เอดัว ฟีลิป ได้ประกาศว่าการแข่งขันกีฬาทั้งหมดในประเทศฝรั่งเศสจะถูกยกเลิกจนถึงเดือนกันยายน. เมื่อวันที่ 26 มิถุนายน, แอลแอ็ฟเป ได้ประกาศว่ารอบชิงชนะเลิศจะมีกำหนดการแข่งขันใหม่ไปเป็นวันที่ 31 กรกฎาคม.
ปารี แซ็ง-แฌร์แม็ง ชนะในรอบชิงชนะเลิศ 6–5 ด้วย ลูกโทษ เหนือ ลียง, หลังจากเสมอ 0–0 หลัง ต่อเวลาพิเศษ, ทให้เป็นแชมป์กุปเดอลาลีกสมัยที่เก้าของพวกเขา.

**เส้นทางสู่นัดชิงชนะเลิศ**
หมายเหตุ: ในผลการแข่งขันทั้งหมดด้านล่างนี้, สกอร์ของทีมที่เข้าชิงชนะเลิศจะเป็นชื่อแรก (H: เหย้า; A: เยือน).

**แมตช์**

**รายละเอียด**
300px

**หมายเหตุ**

**อ้างอิง**

**แหล่งข้อมูลอื่น**
2020
หมวดหมู่:ฟุตบอลฝรั่งเศสในฤดูกาล 2019–20
หมวดหมู่:การแข่งขันฟุตบอลในปารีส
หมวดหมู่:การแข่งขันกีฬาที่เลื่อนออกไปเนื่องจากการระบาดทั่วของโควิด-19
มูเควตซี มาซีซี

มูเควตซี อีริก เกอาเบตสเว มาซีซี (Mokgweetsi Eric Keabetswe Masisi) เป็นประธานาธิบดีคนที่ห้าและปัจจุบันของบอตสวานารับตำแหน่งตั้งแต่ ค.ศ. 2018

**ชีวิตช่วงต้นและการศึกษา**
มูเควตซี มาซีซีเป็นบุตรของเอดิสัน มาซีซี (1921–2003) สมาชิกสภาผู้แทนราษฎรจากโมชูปาและสมาชิกคณะรัฐมนตรีหลายครั้ง มาซีซ๊เติบโตที่กาโบโรเน แล้วเข้าเรียนที่ Thornhill Primary School และ Maru-a-Pula School.

**อ้างอิง**

**แหล่งข้อมูลอื่น**
url-status=dead 
หมวดหมู่:บุคคลที่เกิดในปี พ.ศ. 2504
หมวดหมู่:บุคคลที่ยังมีชีวิตอยู่
หมวดหมู่:ประธานาธิบดีบอตสวานา
หมวดหมู่:ศิษย์เก่าจากมหาวิทยาลัยบอตสวานา
หมวดหมู่:ศิษย์เก่าจากมหาวิทยาลัยฟลอริดาสเตต
มอดูล:Location map/data/China

return {
	name = 'ประเทศจีน',
	y = '50 + 1.256383 * 116.80932603407057 * 0.02641006622571962 - 1.256383 * 116.80932603407057 * (1.3713469994670882 - (1.9996655301850468 -($1 * pi / 180)) * cos(0.5867115434267053 * ($2 - 104) * pi / 180))',
	x = '50 + 116.80932603407057 * ((1.9996655301850468-($1* pi / 180)) * sin(0.5867115434267053 * ($2 - 104) * pi / 180))',
	image = 'China edcp location map.svg',
	image1 = 'China edcp relief location map.jpg'
}
ฟรีแมนเทิล (บริษัท)

ฟรีแมนเทิล (Fremantle Ltd.; ชื่อเดิม: ฟรีแมนเทิลมีเดีย (FremantleMedia)) เป็นบริษัทในประเทศอังกฤษ ที่ผลิตเนื้อหารายการเพื่อผลิตและจัดจำหน่ายของกลุ่มอาร์ทีแอลของเบอร์เทลสแมน ก่อตั้งขึ้นในปี ค.ศ. 2001 และพัฒนาเป็นบริษัทวิทยุ โทรทัศน์ และการผลิตรายการที่ใหญ่ที่สุดในยุโรป สำนักงานใหญ่ของโลกอยู่ที่ลอนดอน
ฟรีแมนเทิลได้ผลิตและคิดค้นรายการทั้งประเภทที่มีสคริปต์และไม่ใช่สคริปต์ โดยมีความเชี่ยวชาญเฉพาะด้าน ในรูปแบบความบันเทิงและเกมโชว์ เรียลลิตี้ รายการบันเทิงประเภทนำเสนอข้อเท็จจริง รวมถึงซีรีส์ ละคร ทั้งรายสัปดาห์และรายวัน รวมถึงการมีส่วนร่วมในการผลิตและจัดจำหน่ายละคร และภาพยนตร์ที่มีคุณภาพทั่วโลก ในปี ค.ศ. 2019 ฟรีแมนเทิลผลิตรายการมากกว่า 12,000 ชั่วโมง
ธุรกิจจัดจำหน่ายของ ฟรีแมนเทิล (ฟรีแมนเทิลอินเตอร์เนชั่นแนล) ให้สิทธิ์การใช้งานและขายลิขสิทธิ์รูปแบบและเนื้อหารายการอย่างสำเร็จรูปทั่วโลก โดยมีการขายลิขสิทธิ์รายการกว่า 20,000 ชั่วโมงในกว่า 200 ประเทศ
ฟรีแมนเทิลมีสำนักงานอยู่ใน 28 ประเทศทั่วโลก และยังมีบริษัทผู้ผลิตที่ได้รับมาเป็นจำนวนเพิ่มมากขึ้นเพื่อเพิ่มการเจริญเติบโตและความเชี่ยวชาญ

**ประวัติ**
ฟรีแมนเทิลที่เป็นอยู่ทุกวันนี้ถูกสร้างขึ้นผ่านการซื้อและการเติบโต บริษัทในเครือหลายแห่งมีประวัติอันยาวนาน - เช่น UFA ย้อนหลังไปในปี ค.ศ. 1917 เป็นหนึ่งในบริษัทผลิตภาพยนตร์และโทรทัศน์ที่โด่งดังที่สุดของประเทศเยอรมนี, เร็ก กรันดี โปรดักชันส์ ก่อตั้งขึ้นในปี ค.ศ. 1959 โดยนักธุรกิจชาวออสเตรเลียผู้มีชื่อเสียง, เทมส์เทเลวิชันซึ่งก่อตั้งขึ้นในาในปี ค.ศ. 1968, ยูสตันฟิล์มซึ่งก่อตั้งขึ้นในอีก 3 ปีต่อมา และ กู๊ดสัน-ท็อดมาน โปรดักชันส์
ขุมพลังของสหรัฐเหล่านี้อยู่เบื้องหลังรายการหลายรายการในตำนาน เช่น Family Feud, Match Game, To Tell the Truth และ The Price is Right ซึ่งเป็นเกมโชว์ที่ออกอากาศยาวนานที่สุดในโลก
จุดเปลี่ยนสำคัญอยู่ที่การควบรวมกิจการในปี ค.ศ. 2000 ของ ซีแอลที-ยูเอฟเอ ซึ่งประกอบด้วยบริษัทผลิตรายการโทรทัศน์ที่ใหญ่ที่สุดของประเทศเยอรมนี และจัดรายการโทรทัศน์ยุโรปหลากหลายประเภท, สถานีวิทยุกระจายเสียงในประเทศลักเซมเบิร์ก และเพียร์สันเทเลวิชันได้สร้างกลุ่มอาร์ทีแอล ซึ่งเป็นผู้ให้บริการเนื้อหาแบบครบวงจรชั้นนำของยุโรป เพียร์สันเทเลวิชันได้ทำการปรับโฉมใหม่เป็น ฟรีแมนเทิลมีเดีย ในเดือนสิงหาคม ค.ศ. 2001 ในขณะเดียวกัน เบอร์เทลสแมน ซึ่งเป็นหนึ่งในบริษัทสื่อที่ใหญ่ที่สุดในโลกได้กลายเป็นผู้ถือหุ้นใหญ่ของกลุ่มอาร์ทีแอล
ในเดือนมกราคม ค.ศ. 2018 ฟรีแมนเทิลมีเดียจำหน่ายแผนกเพื่อความบันเทิงสำหรับเด็กและครอบครัวให้กับโบ๊ทร็อกเกอร์มีเดีย
ในเดือนกันยายนปีเดียวกัน ฟรีแมนเทิลมีเดียได้ปรับโฉมใหม่อีกครั้งเป็น ฟรีแมนเทิล และเปิดตัวโลโก้ผู้สร้างใหม่บนจอโทรทัศน์
เมื่อวันที่ 13 กรกฎาคม ค.ศ. 2020 ฟรีแมนเทิลแยกตัวจากสตอรีกลาส เป็นบริษัทอิสระภายในเบอร์เทลสแมน

**อ้างอิง**

**แหล่งข้อมูลอื่น**
  เว็บไซต์อย่างเป็นทางการ date=2020-08-07 -  เว็บไซต์เดิม (เพียร์สันเทเลวิชัน)-  เว็บไซต์ดั้งเดิมแห่งที่ 2 ของฟรีแมนเทิลมีเดีย-  เว็บไซต์ดั้งเดิมของฟรีแมนเทิลมีเดีย-  เพียร์สันเทเลวิชันปรับโฉมใหม่เป็นฟรีแมนเทิลมีเดีย-  เพียร์สันเทเลวิชันปรับโฉมใหม่เป็นฟรีแมนเทิลมีเดียและเปิดตัวโลโก้ใหม่
หมวดหมู่:ผู้ผลิตรายการโทรทัศน์ในสหราชอาณาจักร
หมวดหมู่:บริษัทที่ก่อตั้งในปี พ.ศ. 2544
หมวดหมู่:บริษัทที่เกิดจากการควบรวมกิจการ
แมรี แมคเอลีส

แมรี แพทริเซีย แมคเอลีส (Mary Patricia McAleese) เป็นนักการเมืองชาวไอริชผู้ดำรงตำแหน่งประธานาธิบดีคนที่แปดของไอร์แลนด์ตั้งแต่เดือนพฤศจิกายน ค.ศ. 1997 ถึงพฤศจิกายน ค.ศ. 2011

**อ้างอิง**
หมวดหมู่:บุคคลที่เกิดในปี พ.ศ. 2494
หมวดหมู่:บุคคลที่ยังมีชีวิตอยู่
หมวดหมู่:ประธานาธิบดีไอร์แลนด์
หมวดหมู่:ประมุขแห่งรัฐที่เป็นสตรี
หมวดหมู่:ประธานาธิบดีสตรี
หมวดหมู่:บุคคลจากเบลฟาสต์
จ่าสตับบี

จ่าสตับบี้ (ปี ค.ศ. 1916 - 16 มีนาคม ค.ศ. 1926) เป็นสุนัขและมาสคอตอย่างเป็นทางการของกรมทหารราบที่ 102 (สหรัฐอเมริกา) และได้รับมอบหมายให้อยู่ในกองพล(แยงกี) ที่ 26  ในสงครามโลกครั้งที่หนึ่ง เขารับใช้อยู่ในกองทัพบกเป็นเวลา 18 เดือนและเข้าร่วมใน 17 สมรภูมิรบบนแนวรบด้านตะวันตก เขาได้ช่วยเหลือหน่วยกรมทหารของเขาจากการโจมตีแก๊สมัสตาร์ดได้อย่างน่าประหลาดใจ พบและคอยปลอบประโลมต่อผู้บาดเจ็บ และมีการกล่าวถึงว่าครั้งหนึ่งเคยจับสายลับทหารเยอรมันมาได้โดยงับขากางเกงไว้ไม่ยอมปล่อยจนทหารอเมริกันพบเข้าและพาตัวไป ด้วยการปฏิบัติหน้าที่ของเขาได้รับการบันทึกไว้เป็นอย่างดีในหนังสือพิมพ์อเมริกันร่วมสมัย 
สตับบี้ได้ขึ้นชื่อว่าเป็นสุนัขสงครามที่ได้รับตกแต่งด้วยเครื่องอิสรยาภรณ์มากที่สุดในสงครามโลกครั้งที่หนึ่ง และเป็นสุนัขเพียงตัวเดียวที่ได้รับการแต่งตั้งด้วยตำแหน่งยศทหารและได้รับเลื่อนตำแหน่งยศเป็นสิบเอกผ่านการสู้รบ ร่างของสตับบี้ถูกเก็บรักษาไว้ในสถาบันสมิธโซเนียน
สตับบี้ได้ปรากฏในภาพยนตร์การ์ตูนแอนิเมชั่น ปี ค.ศ. 2018

**อ้างอิง**
หมวดหมู่:สุนัขที่มีชื่อเสียง
หมวดหมู่:สุนัขในสหรัฐ
หมวดหมู่:สุนัขในการสงคราม
หมวดหมู่:สงครามโลกครั้งที่หนึ่ง
เหตุโจมตีในดาร์ฟูร์ พ.ศ. 2563

เหตุโจมตีในดาร์ฟูร์ พ.ศ. 2563 เป็นเหตุกราดยิงเกิดขึ้นสามครั้งในเดือนกรกฎาคม พ.ศ. 2563 ในเมืองดาร์ฟูร์, ประเทศซูดาน คณะผู้นำของซูดานและสหภาพภารกิจรักษาสันติภาพผสมระหว่างสหประชาชาติและสหภาพแอฟริกันในดาร์ฟูร์ (UNAMID) มีความต้องการในการจัดการในเรื่องของปัญหาที่ดินการเกษตรจากเกษตรกรที่ไม่ใช่ชาวอาหรับ อาทิ เกษตรกรชาวมาซาลิต และเกษตรกรชาวเบดูอิน ซึ่งทางการเชื่อว่ากลุ่มนี้เป็นผู้โจมตี

**เหตุโจมตี**

**12 กรกฎาคม**
มีผู้เสียชีวิตอย่างน้อย 9 ราย และบาดเจ็บ 20 ราย ในระหว่างการประท้วง โดยถูกกองกำลังไม่ทราบนามขี่รถจักรยานยนต์ อูฐ และม้ามาโจมตีด้วยอาวุธสงคราม ในเขตฟาตาบอนอ ทางเหนือของดาร์ฟูร์ หลังจากนั้น รัฐบาลจึงได้ประกาศสภาวะฉุกเฉินในทุกเมืองของประเทศ พยานได้เล่าว่ากองกำลังไม่ทราบนามใช้อาวุธปืนเบาและหนัก พร้อมทั้งยังปล้นสะดมตลาดภายในเมืองภายหลังจากการเลิกตรึงกำลังของกองกำลังตำรวจ

**24 กรกฎาคม**
มือปืนได้โจมตีในหมู้บ้านทางตอนใต้ของดาร์ฟูร์ เหตุโจมตีส่งผลให้มีผู้เสียชีวิตอย่างน้อย 20 ราย และผู้บาดเจ็บ 22 ราย ในนั้นพบว่ามีเด็ก  หลังจากนั้น นายกรัฐมนตรี อับดุลลา ฮัมด็อก ได้ให้ความมั่นใจกับเกษตรกรที่จะสามารถกลับไปทำไร่ทำนาต่อได้ โดยยืนยันว่า จะส่งกองกำลังไป "เพื่อปกป้องประชาชนในช่วงฤดูทางเกษตร" กองกำลังเหล่านี้ได้กระจายไปทั้งดาร์ฟูร์โดยเป็นของกำลังทหารและกำลังตำรวจ

**25-26 กรกฎาคม**
มีเหตุกราดยิงในทางตะวันตกของดาร์ฟูร์ โดยมีมือปืน 500 ราย บุกโจมตีหมู่บ้านมาสเตรี ซึ่งเป็นชุมชนของชาวมาซาลิตมีผู้เสียชีวิตกว่า 60 ราย โดยหมู่บ้านมาสเตรีติดอยู่กับชายแดนของประเทศชาด สหประชาชาติได้แถลงการณ์ว่า มีผู้บาดเจ็บกว่า 60 รายจากการโจมตี โดยผู้ก่อเหตุยังได้เผาหมู่บ้านพร้อมกับปล้นสะดมด้วยโดยสหประชาชาติได้กล่าวว่า "เป็นหนึ่งในเหตุการณ์ความมั่นคงล่าสุดที่ได้รับรายงานภายในช่วงสัปดาห์"  โดยมีชุมชมภายในทางตะวันตกของดาร์ฟูร์ถูกโจมตีมาแล้วเจ็ดครั้ง ตั้งแต่วันที่ 19 กรกฎาคม สหประชาชาติเสนอแนวทางในการแก้ปัญหาในเรื่องของกรรมสิทธิ์ โดยในช่วงต้นคริสต์ทศวรรษ 2000 พื้นที่ในภูมิภาคนี้เป็นพื้นที่รกร้าง ในช่วงไม่กี่ปีมีกลุ่มที่พยายามทวงสิทธิ์ภายในพื้นที่ จากเหตุการณ์ ไม่มีการออกมาว่าเป็นฝีมือของกลุ่มใด

**อ้างอิง**
หมวดหมู่:เหตุกราดยิงในประเทศซูดาน พ.ศ. 2563
หมวดหมู่:สงครามในดาร์ฟูร์
วันหยุดราชการ

วันหยุดราชการ บ้างเรียก วันหยุดสาธารณะ หรือ วันหยุดตามกฎหมาย เป็นวันหยุดซึ่งโดยทั่วไปแล้วกำหนดขึ้นด้วยกฎหมาย ประเทศและดินแดนต่าง ๆ มีวันหยุดสาธารณะหลายประเภท บ้างอิงจากเหตุการณ์สำคัญในประวัติศาสตร์ เช่น วันชาติ ตัวอย่าง คือ ชาวออสเตรเลียฉลองวันชาติออสเตรเลียในวันที่ 26 มกราคม ประเทศเนปาลเป็นประเทศที่มีวันหยุดสาธารณะมากที่สุด คือ 36 วัน แต่เนปาลต้องทำงาน 6 วันต่อสัปดาห์ ประเทศอินเดียเป็นอันดับสอง มีวันหยุดสาธารณะ 21 วัน ตามมาด้วยโคลัมเบียและฟิลิปปินส์ประเทศละ 18 วัน ส่วนจีนและฮ่องกงมีวันหยุดสาธารณะ 17 วันในหนึ่งปี แต่บางประเทศอย่างกัมพูชาที่ทำงานสัปดาห์ละ 6 วัน มีวันหยุดซึ่งรวมวันหยุดสาธารณะแล้ว 28 วัน โดยปกติแล้ว วันหยุดสาธารณะเป็นวันเฉลิมฉลอง เช่น วันครบรอบเหตุการณ์สำคัญในประว้ติศาสตร์ และอาจเป็นวันสำคัญทางศาสนา เช่น ทีปาวลี วันหยุดเหล่านี้อาจเฉพาะเจาะจงว่าเป็นวันใดเดือนใดของปี หรืออาจเป็นวันที่ไม่แน่นอนตามปฏิทินจันทรคติ

**ความหลากหลายทางวัฒนธรรมและประวัติศาสตร์**
วันหยุดราชการสะท้อนให้เห็นถึงประเพณีและค่านิยมที่เป็นเอกลักษณ์ของประชาชน ในญี่ปุ่น เช่น วันก่อตั้งประเทศ (11 กุมภาพันธ์) อุทิศให้แก่การขึ้นครองราชย์ของจักรพรรดิจินมูองค์แรก ส่วนวันสีเขียว (4 พฤษภาคม) สื่อถึงความกลมกลืนกับธรรมชาติ ในบราซิล คาร์นิวัล แม้จะไม่เป็นทางการ แต่ในทางปฏิบัติก็กลายเป็นเหตุการณ์ระดับชาติที่รวมเอาประเพณีแอฟริกัน ยุโรป และชนพื้นเมืองเข้าไว้ด้วยกัน
รากฐานทางศาสนายังคงมีอิทธิพลในประเทศตะวันออกกลาง ในซาอุดีอาระเบีย เทศกาลสำคัญได้แก่ อีดิ้ลฟิตร์และอีดิ้ลอัฎฮา ซึ่งวันที่ของแต่ละปีขึ้นอยู่กับปฏิทินจันทรคติ ในอินเดีย นอกเหนือจากวันชาติ (26 มกราคม) แต่ละภูมิภาคยังมีเทศกาลเช่นปองกัล ซึ่งเป็นเทศกาลเก็บเกี่ยวสามวันในรัฐทมิฬนาฑู

**ความยืดหยุ่นและการปรับตัว**
ในปัจจุบัน รัฐบาลหลายประเทศปรับวันหยุดให้สอดคล้องกับความเป็นจริงทางสังคมและเศรษฐกิจ เช่น ในจีน มีวันหยุดราชการ 17 วันโดยมีการควบคุมวันหยุดที่ยืดหยุ่น เช่น วันประเพณีตรุษจีนและวันแรงงาน มักจะขยายวันหยุดออกไปโดยการเลื่อนวันหยุดใกล้เคียงเพื่อสร้างช่วงเวลาพักผ่อนต่อเนื่อง ซึ่งไม่เพียงแค่เพิ่มความสำคัญของเทศกาลเท่านั้น แต่ยังส่งเสริมการท่องเที่ยวภายในประเทศและการบริโภคอีกด้วย
เพื่อชดเชยการขยายวันหยุด รัฐบาลได้มีการกำหนด "วันทำงานชดเชย" เมื่อวันหยุดในสัปดาห์ถูกกำหนดให้เป็นวันทำงาน ระบบนี้ช่วยรักษาสมดุลของการผลิต นอกจากนี้ กฎหมายแรงงานของจีนยังระบุชัดเจนถึงการจ่ายค่าจ้างในการทำงานล่วงเวลา โดยพนักงานที่จำเป็นต้องทำงานในวันหยุดราชการจะได้รับค่าจ้างสามเท่า และในวันชดเชยจะได้รับค่าจ้างสองเท่า มาตรการเหล่านี้สะท้อนถึงความพยายามที่จะรวมเอาการเคารพต่อประเพณีวัฒนธรรมควบคู่ไปกับความต้องการของเศรษฐกิจสมัยใหม่

**อ้างอิง**
หมวดหมู่:วันสำคัญ
มาตรา 301 (ประมวลกฎหมายอาญาตุรกี)

มาตรา 301 เป็นมาตราหนึ่งของประมวลกฎหมายอาญาตุรกี ซึงกำหนดให้การดูหมิ่นประเทศตุรกี ชนชาติเติร์ก สถาบันของรัฐตุรกี และวีรชนแห่งชาติตุรกี อย่างมุสตาฟา เคมาล อตาเติร์ก มีผลใช้บังคับในวันที่ 1 มิถุนายน 2548 และมีการริเริ่มโดยเป็นส่วนหนึ่งของการปฏิรูปกฎหมายอาญาในกระบวนการก่อนการเปิดเจรจาสมาชิกภาพของตุรกีในสหภาพยุโรป เพื่อให้ตุรกีมีมาตรฐานเดียวกับสหภาพยุโรป นับแต่มาตราดังกล่าวเป็นกฎหมาย ทำให้เกิดคดีแล้ว 60 คดี ซึ่งบางคดีมีชื่อเสียงด้วย 
วันที่ 30 เมษายน 2551 มีการเปลี่ยนแปลงมาตรา 301 หลายอย่าง รวมทั้งการแก้ไขข้อกำหนดให้ต้องได้รับการอนุมัติของรัฐมนตรีว่าการกระทรวงยุติธรรมก่อนยื่นฟ้อง ทั้งนี้เพื่อป้องกันการนำไปใช้ในทางที่ผิด เป็นการอุดช่องโหว่ของกฎหมายในฉบับเดิม

**อ้างอิง**
หมวดหมู่:ประเทศตุรกี
หมวดหมู่:การตรวจพิจารณา